Diari Oficial de la Generalitat Valenciana


Sumari del DOGV 6499, del 11-04-2011 (2011/4230)

Convocatòria d'assemblea general ordinària.
-------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4230


Organisme emissor
:   Caja Rural de Villar, SCOOP Crèd.

Tipus de document
:   Convocatòria

Convocatòria d'assemblea general ordinària. [2011/4230]  
El Consell rector d'aquesta Caixa Rural de Villar, en sessió celebrada el dia 24 de març de 2011, va acordar per unanimitat convocar a tots i cada un dels socis a l'Assemblea General ordinària d'aquesta entitat, per al pròxim dia 13 de maig, a les 22.00 hores en primera convocatòria i a les 22.30 hores en segona, a celebrar en la sala d'actes d'aquesta Caixa Rural, sítia al carrer de las Cruces, núm. 33, de Villar del Arzobispo per a tractar els següents punts del  
  
Ordre del dia  
  
Primer. Aprovació, si és procedent, dels comptes anuals (balanç, inventari, compte de resultats i informe d'auditoria) corresponents a l'exercici 2010.  
Segon. Proposta de distribució dels resultats de l'exercici 2010 i aprovació si és procedent.  
Tercer. Liquidació del pressupost de la reserva de formació i promoció cooperativa de 2010 i pla d'inversions i despeses per a l'exercici actual.  
Quart. Integració d'aquesta Caixa Rural de Villar en el grup cooperatiu consolidable d'entitats de crèdit Caixes Rurals del Mediterrani, CRM.  
Cinqué. Informació i aprovació, si és el cas, de la proposta de modificació dels articles següents dels Estatuts Socials: article 14 «Conseqüències econòmiques de la baixa»; article 16 «Capital social»; article 25 «Fons de Reserva Obligatori»; article 26 «Fons de formació i promoció cooperativa»; s'incorpora un nou capítol VI, titulat «del grup cooperatiu Caixes Rurals del Mediterrani, CRM i de l'entitat capçalera», que contindrà quatre articles, números 59 a 62, ambdós inclusivament, referits «Integració en el grup i règim jurídic»; «funcions de l'entitat capçalera en matèria de solvència i liquiditat»; «Competències delegades per la caixa en l'entitat capçalera» i «Fons central d'intercooperació», amb renumeració dels actuals capítols VI «Dissolució i liquidació de la caixa rural» i VII «Arbitratge de dret» que passen a ser els capítols VII i VIII respectivament i els seus articles, els que sense cap alteració en la seua actual redacció, passaran a ser els ara assenyalats com 63, 64 i 65. Derogació de la disposició transitòria.  
  
Sisé. Autorització expressa al consell rector perquè, per si mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar els inconvenients que poguera formular a aquest text l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
Seté. Opció per l'aplicació, junt amb la resta d'entitats del grup Caixes Rurals del Mediterrani, CRM, del règim de consolidació fiscal regulat en el capítol VII, del títol VII, del Text Refós de la Llei de l'Impost sobre Societats, tant per a l'exercici fiscal 2011 com per als següents.  
  
Huité. Renovació reglamentària dels membres del consell rector i elecció d'un nou conseller per a cobrir una vacant definitiva en el consell, per cessament voluntari d'un dels seus components, pel temps restant del mandat del substituït.  
Nové. Autoritzacions diverses i aprovació o ratificació de determinats acords a adoptar o adoptats pel consell rector.  
Deu. Suggeriments i preguntes al consell rector.  
Onze. Aprovació de l'acta de la sessió o si és el cas designació per unanimitat de dos socis per l'assemblea per a aquesta aprovació.  
Nota: d'acord amb el que estableixen els Estatuts Socials d'aquesta Caixa Rural de Villar i en la legislació vigent, els comptes anuals, informe d'auditoria, informe de gestió, memòria escrita de les activitats de l'entitat, el nou text dels Estatuts Socials, la memòria justificativa i els altres documents que seran sotmesos a la consideració de l'assemblea, estaran a disposició dels socis de l'entitat, en el domicili social d'aquesta, ubicat a Villar del Arzobispo (València) carrer de las Cruces, número 33, i s'estableix el següent règim de consultes: de dilluns a divendres de 10.00 a 12.00 hores, des de la publicació de la convocatòria de l'assemblea i fins a la seua celebració. Els socis que ho sol·liciten per escrit, tindran dret a rebre de forma immediata i gratuïta, còpia de la documentació que serà sotmesa a la consideració de l'assemblea i abans de la celebració d'aquesta.  
  
La votació per a la renovació reglamentària dels membres del consell rector, establida en el punt vuité de l'ordre del dia, començarà a les 23.15 hores i finalitzarà a les 23.45 hores del dia 13 de maig, i de forma ininterrompuda, això sense perjudici que per insuficiència d'horari s'acorde per unanimitat de l'Assemblea General la seua pròrroga.  
  
  
Villar del Arzobispo, 4 d'abril de 2011.- El president: Roberto Alegre Martínez.